पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर के एक होटल में जहरीला पदार्थ खाने से एक युवती की मौत हो गई। होटलकर्मियों ने युवती की तबीयत बिगडऩे पर एसएमएस अस्पताल में भर्ती कराया गया। जहां उपचार के दौरान गुरुवार सुबह छह बजे उसकी मौत हो गई। युवती ने ऐसा करने से पहले एक सुसाइड नोट भी लिखा "मम्मी मुझसे कोई गलती हुई हो तो माफ कर देना, सब कुछ बर्दाश्त से बाहर था, जिंदगी में किसी को खुशी नहीं दे सकी, इसलिए सुसाइड कर रही हूं।"
पुलिस ने मामला दर्ज जांच शुरू कर दी है। पुलिस ने बताया कि युवती अजमेर की रहने वाली है। दो जून को घर से बीएसटीसी फॉर्म, सेंटर व उससे संबंधित जानकारी लेने के लिए निकली थी। उसने अपने मां से दो घंटे में वापस घर आने की बात भी कही थी। देर रात तक युवती के घर नहीं आने पर परिजन ने काफी तलाश की। लेकिन कुछ पता नहीं चला। इसके बाद तीन जून को युवती की गुमशुदगी दर्ज करवाई गई।
जानकारी के अनुसार अजमेर की युवती तीन दिन पहले जयपुर आई थी। सदर थाना इंचार्ज राजेंद्र सिंह ने बताया कि अजमेर निवासी प्रीति (20) पुत्री प्रकाश यहां पावर हाउस रोड स्थित छवि होटल में बुधवार को ही ठहरी थी। तबीयत बिगडऩे पर होटलकर्मियों ने उसे एसएमएस अस्पताल में भर्ती करवाया,जहां इलाज के दौरान उसने दम तोड़ दिया। वह घर से दो जून को निकली थी। पुलिस इस दौरान वह कहां रही, इसकी जांच कर रही है।
आगे की स्लाइड्स में पढ़िए मां के नाम बेटी का आखिरी खत...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva zho_Hant eng_Latn